Det internationale magasin Newsweek har for tredje år i streg undersøgt over 2000 hospitaler i over 25 lande. Heriblandt 13 danske hospitaler. Og her får Aalborg Universitetshospital en score på 83,47 procent, og dermed indtager Aalborg Universitetshospital en 4. plads blandt danske hospitaler. Foran hospitalet i Aalborg ligger Rigshospitalet, Aarhus Universitetshospital og Odense Universitetshospital. De har scoret henholdsvis 93,47, 93,13 og 87,87 procent. Scorerne er udregnet ud fra forskellige faktorer som hvilke teknologier, hospitalerne råder over, hvordan sygeplejen opleves for patienterne og hvor højt et fagligt niveau, lægerne har på hospitalerne. Scoreren for det nordjyske hospital er samtidig god nok til at rangere Aalborg Universitetshospital på en plads i top 200 af alle undersøgte hospitaler. Du kan se den komplette liste her .

Referat:
Ud af 13 danske hospitaler rangerer Aalborg Universitetshospital på en 4. plads.